 Sọ fúnmi nípa Ìpínlẹ Adamawa. : Ìpínlẹ Adamawa jẹ ìpínlẹ kan ní agbègbè àríwá-ìlà-oòrùn orílẹ-èdè Nàìjíríà, tí ó pín ààlà pẹlú Ìpínlẹ Borno sí àríwá ìwọ-oòrùn, Gombe sí ìwọ-oòrùn, àti Taraba gúúsù-ìwọ-oòrùn nígbàtí ààlà ìlà-oòrùn rẹ di apákan ààlà orílẹ-èdè pẹlú orílẹ-èdè Cameroon. Orúkọ rẹ jẹ yọ látara ìtàn ẹmíréétì ti Adamawa, pẹlú olú-ìlú ẹmíréétì tẹlẹrí ti Yola tí ó jẹ gẹgẹ bí olú-ìlú Ìpínlẹ Adamawa. Ìpínlẹ náà jẹ ọkan lára àwọn ìpínlẹ oríṣiríṣi àkóónú ní orílẹ èdè Nàìjíríà pẹlú áwọn ọwọ ẹyà onílùú tí ó lé ní ọgọrùn-ún. Wọn dáa sílẹ ní ọdún 1991 nígbàtí ìpínlẹ Gongola tẹlẹrí túká di ìpínlẹ Adamawa àti ìpínlẹ Taraba.Láàárín àwọn ìpínlẹ mẹrìndínlógójì ti orílẹ èdè Nàìjíríà, ìpínlẹ Adamawa jẹ ìpínlẹ ẹlẹẹkẹjọ tí ó gbòòrò jùlọ ní ààyè tàbí agbègbè, àti ẹlẹẹkọkàndínlógún ní iye pẹlú ènìyàn tí ó tó mílíọnnù mẹrinlé-ní-ìdámẹrin gẹgẹ bí àbájáde ìkànìyàn ọdún 2016.Ohun tí a wá mọ sí ìpínlẹ Adamawa ti ní olùgbé láti bí ọpọ ọdún sẹyìn kún fún àwọn oríṣiríṣi ẹyà pẹlú Bwatiye Bachama, Bali, Bata Gbwata, Gudu, Mbula-Bwazza, àti Nungurab Lunguda ní àáríngbùngbùn agbègbè náà; Kamwe sí àríwá àti àáríngbùngbùn agbègbè náà; Jibusí gúúsù tí ó naṣẹ; Kilba, Marghi, Waga, àti Wula ní ìlà-oòrùn, àti Mumuye ní gúúsù nígbàtí àwọn Fulani gbé jákèjádò ìpínlẹ náà lemọlemọ gẹgẹ bí darandaran. Ìpínlẹ Adamawa jẹ àkóónú oriṣiríṣi ẹsìn nígbàtí ìwọn bí àrùndínlọgọta àwọn ènìyàn olùgbé jẹ Mùsùlùmí Sunni àti ìwọn 30 jẹ krìstẹnì nípàtàkì Lutheran, EYN, ECWA, àti ìjọ aláṣọ ara nígbàtí àwọn ìwọn mẹẹdógún jẹ àwọn ẹlẹsìn ìbílẹ. 